شەوقی عەزیز

شەوقى عەزيز : (١٩٣٣-١٩٩٠) پسپۆڕی زانستی كارەبا

 سەرەتای ژیان و خوێندنی 
وێنۆک|شەوقى عەزيز
شەوقی کوڕی حاجی عەزیزبەگ کوڕی حاجی فەرەج‌بەگی سڵێمان‌بەگی حەمەبەگی خانەبەگی قولی‌بەگە، ساڵی ١٩٣٣ لە گەڕەکی (دەرگەزێن)ی شاری سلێمانی چاوی بە دنیادا ھەڵھێناوە. خوێندنی سەرەتاییی لەوێ دەست پێ‌کردووە. پاشان چووەتە بەشی کارەبای قوتابخانەی پیشەسازی لە بەغدا.گۆڤاری گەلاوێژ، بەرگی یازدەهەم/ بەشی یەكەم- ژیاننامە و پێڕست، ئامادەكردنی سدیق ساڵح، ڕەفیق ساڵح، عەبدوڵڵا زەنگەنە،  لە بڵاوكراوەكانی بنكەی ژین، چاپخانەی ڕۆژهەڵات، هەولێر، ٢٠١٦، ل8100وێنە و ئەم زانیارییانە ئامادەکراوی بەڕێز دکتۆر کاوسی براین

 بڕوانامە 
کۆتاییی ساڵانی پەنجا ڕووی‌کردووەتە شاری لەندەن بۆ خوێندن و گەواھینامەی پسپۆڕیی لە کارەبادا وەرگرتووە. ناوەڕاستی ساڵانی شەست گەڕاوەتەوە بۆ وڵات. 

 كارەكانی 
ساڵانێکی درێژ لە وەزارەتی نیشتەجێکردن لە بەغدا وەک ئەندازیاری شارەزای کارەبا وەزیفەی بینیوە. بەشداریی بەجێھێنانی بەشی کارەبای زۆر پڕۆژەی بەغدا کردووە و نەخشی بەرچاوی لە دانان و دابەشکردنی کارەبای سلێمانی‌دا ھەبووە.

 ژیانی هاوسەرگیریی 
ژنەکەی ئیسپانیایییە، ھەر کچێکی "یاسەمین" ناوی لێ‌بووە، بەکالۆریۆسی قانوونی ھەیە و لە وڵاتی خۆی پارێزەری دەکا. 

 كۆچی دوایی 
شەوقی، ڕۆژی ٢١/٢/١٩٩٠ لە تەمەنی ٥٧ ساڵی‌دا لە بەغدا کۆچی‌دواییی کردووە و تەرمەکەی لە (گردی شێخ مارف)ی سلێمانی بەخاک سپێردراوە.

 سەرچاوەکان